Grøtvedt har i avisene uttalt seg særlig kritisk til konseptkunst, elitær kunst, «kuratorvelde» og enkelte modernistiske samtidskunstnere i Norge. I boka fra 2008 kritiserer han de store kunstinstitusjonene og konseptkunsten som vektlegger ideer og tanker som ikke ligger uttrykt direkte i kunstverket. Et sentralt kunstteoretisk begrep hos Grøtvedt er det gammelgreske ordet mimesis, vanligvis misforstått som «etterligning». Begrepet ble introdusert av Aristoteles i den forstand at mimesis var et pedagogisk prinsipp, og har tradisjonelt blitt sterkt knyttet til realisme og den figurative kunsten som tar virkeligheten som utgangspunkt.